ΟΔΗΓΙΑ 1999/61/ΕΚ ΤΗΣ ΕΠΙΤΡΟΠΗΣ

της 18ης Ιουνίου 1999

για την τροποποίηση των παραρτημάτων των οδηγιών του Συμβουλίου 79/373/ΕΟΚ και 96/25/ΕΚ

(Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 79/373/ΕΟΚ του Συμβουλίου, της 2ας Απριλίου 1979, για την εμπορία των συνθέτων ζωοτροφών(1), όπως τροποποιήθηκε τελευταία από την οδηγία 98/87/ΕΚ της Επιτροπής(2), και ιδίως το άρθρο 10 στοιχείο ε),

την οδηγία 96/25/ΕΚ του Συμβουλίου, της 29ης Απριλίου 1996, για την κυκλοφορία των πρώτων υλών για ζωοτροφές, που τροποποιεί τις οδηγίες 70/524/ΕΟΚ, 74/63/ΕΟΚ, 82/471/ΕΟΚ και 93/74/ΕΟΚ και καταργεί την οδηγία 77/101/ΕΟΚ(3), όπως τροποποιήθηκε τελευταία από την οδηγία 98/67/ΕΚ της Επιτροπής(4), και ιδίως το άρθρο 11, στοιχείο β),

Εκτιμώντας:

(1) ότι η απόφαση 94/381/ΕΚ της Επιτροπής, της 27ης Ιουνίου 1994, για τη θέσπιση ορισμένων μέτρων προστασίας που αφορούν τη σπογγώδη εγκεφαλοπάθεια των βοοειδών και τη χορήγηση πρωτεϊνών που προέρχονται από θηλαστικά(5), όπως τροποποιήθηκε τελευταία από την απόφαση 1999/129/ΕΚ(6) απαγορεύει τη χορήγηση στα μηρυκαστικά πρωτεϊνών που προέρχονται από ιστούς θηλαστικών, εκτός από ορισμένα προϊόντα τα οποία θεωρούνται ότι δεν παρουσιάζουν κίνδυνο για την υγεία·

(2) ότι η απόφαση 1999/129/ΕΚ επεκτείνει τον κατάλογο των μη απαγορευμένων προϊόντων στα "στα προϊόντα υδρόλυσης πρωτεϊνών με μοριακό βάρος κάτω 10000 daltons, τα οποία έχουν προέλθει από προβιές και δέρματα ζώων", που παράγονται υπό ορισμένες συνθήκες·

(3) ότι για πρακτικούς λόγους και μεριμνώντας για νομική συνάφεια, η απόφαση 1999/420/ΕΚ(7) τροποποιεί αναλόγως την απόφαση 91/516/ΕΟΚ της Επιτροπής(8) για τον καθορισμό του καταλόγου των συστατικών των οποίων η χρησιμοποίηση απαγορεύεται στις σύνθετες ζωοτροφές·

(4) ότι οι οδηγίες 96/25/ΕΚ και 79/373/ΕΟΚ καθορίζουν αντιστοίχως τους γενικούς και ειδικούς κανόνες της σημάνσεως στην ετικέτα των πρώτων υλών και των συνθέτων ζωοτροφών· ότι για να εμποδιστούν οι χρήστες ζωοτροφών που περιέχουν πρωτεΐνες που προέρχονται από ορισμένους ιστούς θηλαστικών να τις χρησιμοποιήσουν σε μηρυκαστικά λόγω αγνοίας των εφαρμοζομένων κανόνων στις ζωοτροφές και των ισχυόντων κτηνιατρικών κανόνων, οι οδηγίες αυτές προβλέπουν την κατάλληλη σήμανση στην ετικέτα των ζωοτροφών εφιστούν την προσοχή επί της απαγορεύσεως της χρησιμοποιήσεώς τους στα μηρυκαστικά και περιλαμβάνουν τον κατάλογο των εξαιρουμένων προϊόντων ότι πρέπει συνεπώς να τροποποιηθεί ανάλογα ο κατάλογος αυτός·

(5) ότι τα μέτρα που προβλέπονται από την παρούσα απόφαση είναι σύμφωνα με τη γνώμη της μόνιμης επιτροπής ζωοτροφών,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το σημείο 7.1 παράγραφος 2 τρίτο εδάφιο του μέρους Α τον παραρτήματος της οδηγίας 79/373/ΕΟΚ αντικαθίσταται από το ακόλουθο κείμενο: "- προϊόντα υδρόλυσης πρωτεϊνών με μοριακό βάρος κάτω των 10000 dalton, τα οποία:

i) έχουν προέλθει από προβιές και δέρματα λαμβανόμενα από ζώα, τα οποία έχουν σφαγεί σε σφαγείο και έχουν υποβληθεί σε επιθεώρηση προ της σφαγής από επίσημο κτηνίατρο, σύμφωνα με το κεφάλαιο VI τον παραρτήματος Ι της οδηγίας 64/433/ΕΟΚ, και κριθεί κατάλληλα, κατόπιν της επιθεώρησης αυτής, για σφαγή για τους σκοπούς της εν λόγω οδηγίας

και

ii) έχουν παραχθεί με μέθοδο παραγωγής, η οποία περιλαμβάνει τα κατάλληλα μέτρα για τον περιορισμό στο ελάχιστο της μόλυνσης των προβιών και των δερμάτων, προετοιμασία των προβιών και δερμάτων με εμβάπτιση σε άλμη, ασβέστωση και εντατική πλύση, ακολουθούμενη από έκθεση τον υλικού σε pH >11 για διάστημα >3 ωρών σε θερμοκρασία >80 °C και ακολουθούμενη από θερμική κατεργασία σε θερμοκρασία >140 °C επί 30 λεπτά σε πίεση >3,6 bar, ή με ισοδύναμη μέθοδο παραγωγής εγκεκριμένη από την Επιτροπή μετά γνωμοδότηση της αρμόδιας επιστημονικής επιτροπής

και

iii) προέρχονται από εγκαταστάσεις, οι οποίες εκτελούν πρόγραμμα δικών τους ελέγχων (HACCP)."

Άρθρο 2

Το σημείο 1 παράγραφος 2 τρίτο εδάφιο του μέρους Α του κεφαλαίου VIII τον παραρτήματος της οδηγίας 96/25/ΕΚ αντικαθίσταται από το ακόλουθο κείμενο: "- προϊόντα υδρόλυσης πρωτεϊνών με μοριακό βάρος κάτω των 10000 dalton, τα οποία:

i) έχουν προέλθει από προβιές και δέρματα λαμβανόμενα από ζώα, τα οποία έχουν σφαγεί σε σφαγείο και έχουν υποβληθεί σε επιθεώρηση προ της σφαγής από επίσημο κτηνίατρο, σύμφωνα με το κεφάλαιο VI του παραρτήματος Ι της οδηγίας 64/433/ΕΟΚ, και κριθεί κατάλληλα, κατόπιν της επιθεώρησης αυτής, για σφαγή για τους σκοπούς της εν λόγω οδηγίας

και

ii) έχουν παραχθεί με μέθοδο παραγωγής, η οποία περιλαμβάνει τα κατάλληλα μέτρα για τον περιορισμό στο ελάχιστο της μόλυνσης των προβιών και των δερμάτων, προετοιμασία των προβιών και δερμάτων με εμβάπτιση σε άλμη, ασβέστωση και εντατική πλύση, ακολουθούμενη από έκθεση τον υλικού σε pH >11 για διάστημα >3 ωρών σε θερμοκρασία >80 °C και ακολουθούμενη από θερμική κατεργασία σε θερμοκρασία >140 °C επί 30 λεπτά σε πίεση >3,6 bar, ή με ισοδύναμη μέθοδο παραγωγής εγκεκριμένη από την Επιτροπή μετά γνωμοδότηση της αρμόδιας επιστημονικής επιτροπής

και

iii) προέρχονται από εγκαταστάσεις, οι οποίες εκτελούν πρόγραμμα δικών τους ελέγχων (HACCP)."

Άρθρο 3

1. Τά κράτη μέλη θέτουν σε ισχύ τις αναγκαίες νομοθετικές κανονιστικές και διοικητικές διατάξεις για να συμμορφωθούν με την παρούσα οδηγία πριν από τις 31 Οκτωβρίου 1999. Πληροφορούν αμέσως σχετικά την Επιτροπή.

Όταν τα κράτη μέλη θεσπίζουν τις εν λόγω διατάξεις αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

2. Τα κράτη μέλη ανακοινώνουν στην Επιτροπή το κείμενο των βασικών διατάξεων τον εσωτερικού δικαίου που εγκρίνουν στον τομέα που διέπεται από την παρούσα οδηγία.

Άρθρο 4

Η παρούσα οδηγία αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 5

Η παρούσα οδηγία απευθύνεται στα κράτη μέλη.

Βρυξέλλες, 18 Ιουνίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 86 της 6.4.1979, σ. 30.

(2) ΕΕ L 318 της 27.11.1998, σ. 43.

(3) ΕΕ L 125 της 23.5.1996, σ. 35.

(4) ΕΕ L 261 της 24.9.1998, σ. 10.

(5) ΕΕ L 172 της 7.7.1994, σ. 23.

(6) ΕΕ L 41 της 16.2.1999, σ. 14.

(7) Βλέπε σελίδα 69 της παρούσας Επίσημης Εφημερίδας.

(8) ΕΕ L 281 της 9.10.1991, σ. 23.